Beszámoló az Ökoiskola munkaközösség 2015/2016 tanév első félévének munkájáról

A Váci Szakképzési Centrum Petzelt József Szakközépiskolája és Szakiskolájában 2015. 10. 8-án 9 fővel megalakult az Ökoiskola munkaközösség (továbbiakban Munkaközösség).

A Munkaközösség vezetőjének Szandi-Varga Péter lett megválasztva.

A Munkaközösség első és egyben megalakuló ülésén kijelölésre kerültek a Munkaközösség rövid és hosszú távú céljai. Az ezekhez rendelt felelősök önként jelentkeztek egy-egy feladat koordinálására, így például Burján Ferenc kolléga vállalta az iskolaújság és benne az Ökorovat szerkesztésének feladatát.

A félévben elért eredmények, megvalósult feladatok felsorolása:

* Kísérleti jelleggel néhány 9.-es osztályban bemeneti környezetattitűd mérés felvétele történt meg.
* A Gyógypedagógiai Szekcióval közösen második alkalommal nyertük meg a Magyar Környezeti Nevelési Egyesület (MKNE) és az IKEA által kiírt „Otthon az erdőben” című pályázatot. Ennek keretében egy audiovizuális megjelenítő eszköz beszerzését tűztük ki célul.
* Szintén a MKNE megkeresésére, több osztályban természetismeret óra keretében kipróbálásra kerültek kísérleti hulladékcsökkentő technikák. Ennek keretében kapott az iskola többek között két tantermi komposztálót, melyek közül egy a 9H tantermében lett lehelyezve. Itt a diákok egy egész éves projekt keretében gondozzák és ürítik a komposztálót. A másik a tanáriban kapott először helyet, aztán kikerült a folyosóra, most az igazgatói iroda előterében van. Kaptunk még ismeretterjesztő anyagokat, melyek az iskola számos pontján ki lettek helyezve. Kaptunk úgynevezett komposztstartert, mellyel a 9B osztállyal beüzemeltük a kültéri komposztálót. Ennek karbantartása is ezzel az osztállyal történik természetismeret óra keretében. Köszönet a szakmai kollégáknak a komposztáló rendeltetésszerű használatáért.
* Ebben a tanévben is folytatódott a tavaly feltámasztott túrakör tevékenysége. Két túra lett megszervezve. Egyik a Pilis-tető, Boldog Özséb-kilátóra, másik pedig a Holdvilág árokba szerveződött.
* Sikeresen lezajlott a vezetőség által szervezett papírgyűjtési akció.
* Elkészült és az iskolai honlapra fel fog kerülni egy összeállítás, útmutató, a környezettudatos iskolai felszerelések összeállítására a beiratkozó szülők számára.

* Körvonalazódik az Ökoiskola Pályázatban vállalt szakmai konferencia.

* Sajnos idén sem sikerült az „Út a tudományhoz” pályázat.
* És még mindig nem üzemeltük be a szintén az Ökoiskola Pályázatban vállalt meteorológiai állomást.

Felmerült az a tiszteletteljes kérés, javaslat a kollégák felé, hogy ha már ökoiskola vagyunk, akkor próbáljunk aprónak látszó, de annál nagyobb jelentőségű dolgokban is környezettudatosak lenni. Semmi időbe se semmi másba nem kerül pl.: hogy a tanáriban az asztalokon a hosszabbítókat, ha elmegyünk, kapcsoljuk le. Ez a laptokok akkumlátorait is kíméli.

+ Víz világnapja február 2. Zsófi

+ Bükkös patak tanösvény

+ REC

+ elem pillepalack gyűjtés beindult